Poola põhimaanteed

Poola põhimaanteed on kõige olulisemad Poola riiklikusse teedevõrku kuuluvad maanteed, mis ühendavad omavahel riigi erinevaid piirkondasid ning ühtlasi ühendavad Poolat teiste riikidega.

2019. aasta septembris kinnitatud plaanide kohaselt kavandati  põhimaanteede võrgustiku pikkuseks kokku umbes 8177 km, võrgustik koosneb umbes 2100 km ulatuses kiirteedest (autostrada) ja umbes 6077 km ulatuses üldjuhul neljarealistest üldjuhul eritasandiliste ristmikega teedest (droga ekspresowa).

pisi| Poola põhimaanteede võrgustik indeksitega (kaardil pole kõiki planeeritud ja ehituses olevaid teelõike)

 Definitsioonid 
Kiirteega seotud küsimusi hakati Poola õigusaktides käsitlema 1960. aastatel, mil kiirteeks peeti spetsiaalselt mootorsõidukitele projekteeritud ja ehitatud teid, mis olid tähistatud vastava liiklusmärgiga. Sel viisil märgistatud teid iseloomustasid erieeskirjad.
pisi| Poola kiirteede kasutamise teemaksumäärad. Rohelised teed on maksuvabad, punased ja oranžid teed maksustatud. Kaardil on näha ka teemaksu suurus lõiguti kilomeetri kohta ja aasta, mil märgitud lõikude maksustamine lõpetatakse.
Poola õigusaktides on mõistete "autostrada" ja "droga ekspresowa" juriidilised määratlused esitatud kahes õigusaktis: 

1. 1985. aasta Poola avalike teede seadus määratleb need järgmiselt:

 Autostrada on piiratud juurdepääsuga avalik tee, mis on ette nähtud ainult mootorsõidukiliikluseks ja millel on mõlemas suunas vähemalt kaks püsivalt eraldatud sõidurida ning mitmetasandilised ristmikud kõigi sellega ristuvate maismaa- ja veetransporditeedega. Tee on varustatud ainult selle kasutajatele mõeldud reisijaid, sõidukeid ja saadetisi teenindavate rajatistega.
 Droga ekspresowa on piiratud juurdepääsuga avalik tee, mis on ette nähtud ainult mootorsõidukiliikluseks ning millel on mõlemas suunas üks või kaks sõidurida ning mitmetasandilised ristmikud sellega ristuvate maismaa- ja veetransporditeedega, erandjuhtudel on lubatud ühetasandilised ristmikud avalike teedega. Tee on varustatud ainult selle kasutajatele mõeldud reisijaid, sõidukeid ja saadetisi teenindavate rajatistega.

2. 1997. aasta Poola liiklusseadus määratleb need järgmiselt:

 Autostrada tähendus on defineeritud 1985. aasta Poola avalike teede seaduse punkti 4 lõikes 11, lisaks on autostrada tähistatud asjakohaste liiklusmärkidega ja on ette nähtud ainult mootorsõidukiliikluseks, erandina ei tohi autostradal sõita maastikusõidukid, mis tasasel ja horisontaalsel teel ei saavuta suuremat kiirust kui 40 km/h, sealhulgas haagise vedamisel.
 Droga ekspresowa on ühe või kahe sõidurajaga tee, mis on tähistatud asjakohaste liiklusmärkidega ja kus esinevad ainult hädavajalikud ristmikud ning mis on ette nähtud ainult mootorsõidukiliikluseks, kuid millel ei või sõita maastikusõidukitega.

 Maksimaalne lubatud sõidukiirus 
Tabelis on näha liiklusseadusega sätestatud kiirusepiiranguid Poola põhimaanteedel.
+Maksimaalne lubatud kiirus [km/h] erinevate sõidukitüüpide puhul Sõiduki tüüpAutostradaDroga ekspresowa Kahe sõidurajaga tee Ühe sõidurajaga tee sõiduauto
 mootorratas
 kuni 3,5 tonnise massiga veoautolink=Plik:PL road sign B-33-140.svg|30x30pxlink=Plik:PL road sign B-33-120.svg|30x30pxlink=Plik:PL road sign B-33-100.svg|30x30px autobuss, mis vastab täiendavatele tehnilistele nõuetelelink=Plik:PL road sign B-33-100.svg|30x30px haagisega sõiduauto 
 haagisega mootorratas 
 haagisega kuni 3,5 tonnise massiga veoauto 
 haagisega või ilma üle 3,5 tonnise massiga veoauto
 ohtlikke materjale vedav vastava märgistusega sõiduk
 haagisega või haagiseta autobusslink=Plik:PL road sign B-33-80.svg|30x30px sõiduk, mille osa või veos ulatub esiistmetest rohkem, kui 1,5 m kaugusele ettelink=Plik:PL road sign B-33-60.svg|30x30px haagisega või haagiseta mootorratas, millega veetakse kuni 7-aastast lastlink=Plik:PL_road_sign_B-33-40.svg|30x30px
2011. aasta alguses tõsteti Poolas sõiduautode kiirusepiirangut kiirteedel 130 km/h-lt 140 km/h-le ja neljarealistel põhimaanteedel 110 km/h-lt 120 km/h-le.

 Muud piirangud 
Liikluseeskirjade kohaselt on Poola autostrada ja droga ekspresowa tüüpi teedel keelatud sõiduki tagasipööre, peatamine või parkimine (välja arvatud selleks ettenähtud kohtades) ja tagurdamine. Erinevalt kiirteedest on droga ekspresowa tüüpi teedel lubatud autosid pukseerida.
 Viited 

Kategooria:Maanteed
Kategooria:Poola